กระทรวงสิ่งแวดล้อม (ญี่ปุ่น)

กระทรวงสิ่งแวดล้อม () เป็นกระทรวงระดับคณะรัฐมนตรีของรัฐบาลญี่ปุ่น มีอำนาจหน้าที่ในการอนุรักษ์สิ่งแวดล้อมโลก การควบคุมมลพิษ และการรักษาธรรมชาติ กระทรวงสิ่งแวดล้อมก่อตั้งใน ค.ศ. 2001 จากสำนักงานสิ่งแวดล้อมระดับอนุคณะรัฐมนตรีที่จัดตั้งใน ค.ศ. 1971 รัฐมนตรีว่าการกระทรวงสิ่งแวดล้อมเป็นสมาชิกของคณะรัฐมนตรีและได้รับเลือกโดยนายกรัฐมนตรีซึ่งมักเป็นสมาชิกสภานิติบัญญัติแห่งชาติ


ในเดือนมีนาคม ค.ศ. 2006 ยูริโกะ โคอิเกะ ที่จะเป็นรัฐมนตรีว่าการกระทรวงสิ่งแวดล้อมในอนาคต ประดิษฐ์ผ้าฟูโรชิกิ รูปแบบใหม่เพื่อส่งเสริมการใช้ผ้าในยุคสมัยใหม่

ในเดือนสิงหาคม ค.ศ. 2011 คณะรัฐมนตรีญี่ปุ่นอนุมัติแผนการจัดตั้งหน่วยงานตรวจสอบพลังงานใหม่ภายใต้กระทรวงสิ่งแวดล้อม และหน่วยงานนโยบายนิวเคลียร์ที่ก่อตั้งในวันที่ 19 กันยายน ค.ศ. 2012Nuclear Regulation Authority index Retrieved on September 22, 2012

 คูลบิซ 
กระทรวงสิ่งแวดล้อมริเริ่มการรณรงค์คูลบิซในฤดูร้อน ค.ศ. 2005 เพื่อช่วยลดการใช้ไฟฟ้าโดยจำกัดการใช้เครื่องปรับอากาศและอนุญาตให้นักงานสวมเครื่องแบบที่เป็นทางการน้อยลง ไอเดียนี้ได้รับการเสนอโดยว่าที่รัฐมนตรีว่าการกระทรวงสิ่งแวดล้อม ยูริโกะ โคอิเกะ ภายใต้นายกรัฐมนตรี จุนอิจิโร โคอิซูมิ

 ซูเปอร์คูลบิซ 
ภายหลังจากเกิดแผ่นดินไหวและคลื่นสึนามิในโทโฮกุเดือนมีนาคม ค.ศ. 2011 โรงไฟฟ้านิวเคลียร์หลายแห่งถูกปิดลงเนื่องด้วยเหตุผลความปลอดภัยทำให้เกิดการขาดแคลนพลังงาน เพื่ออนุรักษ์พลังงานนั้น รัฐบาลได้แนะนำให้ตั้งอุณหภูมิเครื่องปรับอากาศที่ 28 องศาเซลเซียส การปิดคอมพิวเตอร์ที่ไม่ได้ใช้ เรียกร้องให้ปรับเวลาทำงานให้เช้าขึ้น และใช้วันหยุดเพื่อการเดินทางพักผ่อนในหน้าร้อนให้มากขึ้นกว่าปกติ รัฐมนตรีจึงได้จัดการรณรงค์ซูเปอร์คูลบิซ Japan's Ministry of the Environment Official Super Cool Biz 2011 Campaign site  เพื่อส่งเสริมให้พนักงานสวมใส่เสื้อผ้าที่เย็นสบายพอสำหรับความร้อนของหน้าร้อนภายในสำนักงาน อนุญาตให้มีการสวมเสื้อโปโลและรองเท้าผ้าใบ ขณะที่กางเกงยีนสีขาวและรองเท้าแตะนั้นขึ้นอยู่กับสถานการณ์จำเพาะ โดยวันที่ 1 มิถุนายน เป็นวันที่การรณรงค์โดยกระทรวงสิ่งแวดล้อมนั้นเริ่มขึ้นพร้อมด้วยการโฆษณาบนหนังสือพิมพ์เต็มหน้าและรูปภาพของข้าราชการกระทรวงสวมเสื้อโปโลและเสื้อหลากสีคาริยูชิของโอกินาวะนั่งอยู่ประจำที่โต๊ะ มีจัดการการรณรงค์นี้อีกครั้งใน ค.ศ. 2012 Japan's Ministry of the Environment Official Super Cool Biz 2012 Campaign site  และ ค.ศ. 2013 Japan's Ministry of the Environment Official Super Cool Biz 2013 Campaign site 

 ดูเพิ่ม 
 ปัญหาสิ่งแวดล้อมในประเทศญี่ปุ่น

 อ้างอิง 

 แหล่งข้อมูลอื่น 

 เว็บไซต์ทางการของกระทรวงสิ่งแวดล้อม (ญี่ปุ่น)

สิ่งแวดล้อม
ญี่ปุ่น